open-index/open-wikipedia-markdown huggingface dataset:
Սեդա Մանուկյան (նկարչուհի)

**Սեդա Ավետիսի Մանուկյան** (), հայազգի լիբանանցի նկարչուհի։

## Կենսագրություն
Սեդա Մանուկյանը ծնվել է 1945 թվականին Բեյրութում։ Մայրը՝ Աստղիկը, ծնունդով եղել է Հալեպից, հայրը՝ Ավետիսը, Այնթապից։ Քույրը՝ Անի Կուպելյանը, քանդակագործ է, մյուս քույրը՝ Ալին Մանուկյանը, լուսանկարիչ է, քաղաքացիական պատերազմի ժամանակ եղել է Reuters-ի գլխավոր լուսանկարիչը։ Ունի նաև եղբայր։

Նկարչության դասեր է առել Պոլ Կիրակոսյանից և Լյուսի Ներսեսից։ Իտալիայի դեսպանատան կողմից կազմակերպված մրցույթում արժանացել է առաջին մրցանակին և ուղարկվել է Պերուջա երեք ամսով արվեստի դասեր առնելու։ 1964-1970 թվականներին սովորել է Հռոմի գեղարվեստի ակադեմիայում, 1972-1973 թվականներին՝ Լոնդոնում։ Այնուհետև վերադարձել է Բեյրութ։ Քաղաքացիական պատերազմի հետևանքով ավերված տարածքներում եղել է կամավոր, երեխաներին սովորեցրել է նկարել և ինքն էլ ստեղծագործել է։ Պատերազմական տարիներին ներկայացրել է համեմատաբար նոր թեմաներ՝ Բեյրութի քաղաքացիների իրատեսական դիմանկարները։

2005 թվականին Շրի Լանկայի մենաստաններից մեկում կարգվել է որպես բուդդիստ՝ ստանալով Ani Padma Tsult'hrim Drolma անունը։ 2008 թվականին նկարահանվել է «Sela Maniyo» վավերագրական ֆիլմը, որը պատմում է նկարչի հոգևոր վերափոխման մասին։

Աշխատանքներից գտնվում են Հայաստանի ազգային պատկերասրահում։ Սեդա Մանուկյանը հրատարակել է օրիգինալ նկարներով մանկական գրքեր, որոնք իմաստության փոքր դասեր են, որ նա կիսում է իր սիրելի մանուկների հետ։

## Ծանոթագրություններ

## Արտաքին հղումներ
* Սեդա Մանուկյանի կայքը 
* Mother Sela - Artist and Buddhist Nun

Կատեգորիա:Բուդդայական կրոնավորներ
Կատեգորիա:Լիբանանահայ նկարիչներ
Կատեգորիա:Լիբանանցի կին արվեստագետներ
Կատեգորիա:Հայ առաքելական եկեղեցուց բուդդայականություն անցածներ
Բարեյ

**Բարբարա Ռեյսաբլ Գոնսալեաս-Ալլեր** (; , Իսպանիա), առավել հայտնի է իր բեմական **Բարեյ** անունով (իսպ. ՝ Barei), իսպանացի երգչուհի և երգերի հեղինակ։ 2016-ին Ստոկհոլմում Իսպանիան Եվրատեսիլ 2016 ամենամյա երգի մրցույթը ներկայացրեց «Say Yay!» երգով։

## Կենսագրություն
Բարեյը ծնվել է 1982 թվականի մարտի 28-ին Մադրիդում։ Դեռ մանկուց ապագա երգչուհին հետաքրքրվել է երաժշտությամբ. նա սովորել է երաժշտական դպրոցում, նվագել կիթառ և դաշնամուր։

*Festival de Benidorm *փառոտոնին մասնակցելուց հետո, Բարեյը մեկնում է ԱՄՆ-ի Մայամի քաղաք, որպեսզի ձայնագրեր իր սեփական երգերը։ Իր առաջին ստուդիական ալբոմն ուներ "Billete para no volver" անվանումը, որը թողարել է 2011 թվականին։

2012 թվականինին երգչուհին վերադառնում է Իսպանիա։ Նա որոշում է ապագայում իր երգերը գրել էմիայն անգլերեն, քանի որ, կատարելով հենց այնպիսի երգեր, նա զգում է իրեն ավելի հանգիստ։ Բարեյը ընտրում է *Single a Single* (*Սինգլը սինգլի համար) մեթոդը*, որպեսզի շարունակի իր երաժշտական կարիերան և յուրաքանչյուր երեք ամիս մեկ թողարկում է նոր երգ։

2015 թվականին թողարկում է իր երկրորդ «Throw the Dice» ալբոմը։

2016 թվականինին երգչուհի հաղթում է ազգային ընտրական մրցաշարում և նույն թվականին "Եվրատեսիլ 2016 երգի մրցույթում Իսպանիային ներկայացնում երգով «Say Yay!» երգով։

## Սկավառակագրություն
### Ստուդիական ալբոմներ
* «Billete para no volver» (2011)
* «Throw the Dice» (2015)

### Սինգլներ
* «Foolish Nana» (2013)
* «Throw the Dice» (2015)
* «You Fill Me Up» (2015)
* «Another’S Life» (2015)
* «Time to Fight» (2015)
* «Say Yay!»(2016)

## Ծանոթագրություններ

## Արտաքին հղումներ
* Երգչուհու ֆեյսբուքյան էջը

Կատեգորիա:21-րդ դարի երգչուհիներ
Կատեգորիա:Բեմական կեղծանուններ
Կատեգորիա:Եվրատեսիլ 2016 երգի մրցույթի մասնակիցներ
Կատեգորիա:Իսպանացի դաշնակահարներ
Կատեգորիա:Իսպանացի երգիչներ
Կատեգորիա:Իսպանացի երգչուհիներ
Կատեգորիա:Իսպանացի կոմպոզիտորներ
Կատեգորիա:Մադրիդ քաղաքում ծնվածներ
Կոլյա (ֆիլմ)

**Կոլյա** (), չեխական գեղարվեստական ֆիլմ՝ նկարահանված ռեժիսոր Յան Սվերակի կողմից 1996 թվականին։ Արժանացել է «Օսկար» և Ոսկե գլոբուս մրցանակների *Օտարալեզու լավագույն ֆիլմ* անվանակարգում, ինչպես նաև Չեխական առյուծ մրցանակի լավագույն ֆիլմի համար։

Ֆիլմի գլխավոր դերում նկարահանվել է Յան Սվերակի հայրը՝ Զդենեկ Սվերակը, ով նաև հեղինակել է ֆիլմի սցենարը (Պավել Թոսիգի ստեղծագործության հիման վրա)։

## Սյուժե
Ֆիլմի գործողությունները տեղի են ունենում 1980-ական թվականների վերջին Չեխոսլովակիայում։

Ֆիլմի գլխավոր հերոսը՝ թավջութակահար Ֆրանտիշեկ Լոուկան, երդվյալ ամուրի է, ով հակասություններ ունի իշխանությունների հետ և ապրելու միջոցներ է վաստակում թաղումներում նվագելով ու շիրմաքարեր վերանորոգելով։

Ֆինանսական ծանր դրությունից դուրս գալու համար նա համաձայնում է ձևական ամուսնության ռուս երիտասարդ մի կնոջ հետ, ով փորձում էր մեկնել Արևմուտք։ Շուտով կինը տեղափոխվում է Արևմուտք՝ իր ազգականուհի Թամարայի մոտ թողնելով իր հինգամյա որդուն՝ Կոլյային։ Շուտով Թամարան մահանում է, և Լոուկան ստիպված է լինում երեխային տանել իր մոտ։ Երեխան չեխերեն չի խոսում, և սկզբնական շրջանում բազմաթիվ խնդիրներ են առաջանում նրանց միջև։ Սակայն անախորժություններն ի վերջո նրանց ստիպում են ընդհանուր լեզու գտնել։

Լոուկայի ամուսնության հանգամանքներով սկսում են հետաքրքրվել Չեխոսլովակիայի ազգային անվտանգության գործակալները, իսկ Կոլյային պատրաստվում են ուղարկել ԽՍՀՄ՝ մանկատուն։

Թավշե հողափոխությունից հետո՝ 1989 թվականին, Կոլյայի մայրը վերադառնում է և տանում որդուն, իսկ Լոուկան սկսում է նվագել ֆիլհարմոնիայում։

## Դերերում
* Զդենեկ Սվերակ - *Ֆրանտիշեկ Լոուկա*
* Անդրեյ Խալիմոն - *Կոլյա*
* Իրինա Բեզրուկովա - *Կոլյայի մայրը*
* Ստելլա Զազվորկովա - *Ֆրանտիշեկի մայրը*
* Լիբուշե Շաֆրանկովա - *Կլարա*
* Լիլիան Մալկինա - *Թամարա*
* Իրժի Սովակ - *Ռուժիչկա*
* Լադիսլավ Սմոլյակ - *Խոուդեկ*
* Սլավկա Բուդինովա - *Բուշտիկովա, հարևանուհի*

## Պարգևներ
Ֆիլմն արժանացել է քննադատների դրական գնահատականներին և մեծ հաջողություն է ունեցել ինչպես Չեխիայում, այնպես էլ նրա սահմաններից դուրս։ Այն ցուցադրվել է աշխարհի շուրջ 40 երկրներում (1997 թվականի հուլիսի 28-ից մինչև սեպտեմբերի 29-ը Գերմանիայում վաճառվել է ֆիլմի ցուցադրության ավելի քան 3,25 միլիոն տոմս)։

* Օսկար լավագույն օտարալեզու ֆիլմի համար
* Ոսկե գլոբուս օտարալեզու լավագույն ֆիլմի համար
* Չեխական առյուժ 
**Լավագույն ֆիլմ
**Լավագույն ռեժիսոր (Յան Սվերակ) 
**Լավագույն դերասանուհի (Լիբուշե Շաֆրանկովա)
**Երկրորդ պլանի լավագույն դերասան (Անդրեյ Խալիմոն)
**Լավագույն սցենար (Զդենեկ Սվերակ)
**Լավագույն մոնտաժ (Ալոիս Ֆիշարեկ)
* Տոկիոյի միջազգային կինոփառատոնի գրան պրի

## Ծանոթագրություններ

## Արտաքին հղումներ
* 
* 
* 
*«Կոլյա»
*Самому успешному фильму Яна и Зденека Свераков исполнилось 10 лет

Կատեգորիա:1990-ականների ռուսերեն ֆիլմեր
Կատեգորիա:1996 դրամա ֆիլմեր
Կատեգորիա:1996 ֆիլմեր
Կատեգորիա:Չեխական ֆիլմեր
Կատեգորիա:Ֆիլմեր երեխաների մասին
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:1990-ականների չեխերեն ֆիլմեր
Դուշան (Քղիի գավառ)

**Դուշան**, գյուղ Արևմտյան Հայաստանում, Էրզրումի վիլայեթի Վերին Քղիի գավառակում։ Գտնվում էր Խնուս գետի վտակներից մեկի ափին, Քղի գյուղաքաղաքից 16 կմ արևմուտք։

Բնակավայրից արևելք և հարավ-արևմուտք տարածվում են անտառներ։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Ջակոբո Հարության

**Ջակոբո Հարության** (, ), հայկական ծագումով մեքսիկացի գեներալ, ով մասնակցել է Մեքսիկական հեղափոխությանը։ Հայտնի է եղել նաև որպես բարերար, ով կառուցել է ճանապարհներ, որոնք իր քաղաքը կապել են տեղական այլ գյուղերի հետ։

## Կենսագրություն
Ջակոբո Հարությանը ծնվել է Հալեպում սիրիահայերի ընտանիքում։ Հետագայում բնակվել է Մեքսիկայի Գեռերո նահանգի Սումպանգո դել Ռիո քաղաքում։

20-րդ դարի սկզբի Մեքսիկական ճգնաժամի ժամանակ Ջակոբոն ծառայել է կառավարական զորքերում և լավ համբավ է ունեցել։ 1910 թվականին նշանակվել է Մեքսիկայի նախագահական բանակի չորրորդ կորպուսի հրամանատար։ Հեղափոխության սրացումից հետո Ջակոբոն դարձել է գեներալ Վիկտորիանո Ուերտայի կողմնակիցը։ 1911 թվականի մայիսին Ուերտոյի կողմից նշանակվել է Սան Պեդրոյի մոտ կառավարական զորքի դեմ մղվող ճակատամարտի հեծելազորի հրամանատար։ Կառավարական զորքերը պարտության են մատնել Ուերտայի գլխավոր կորպուսին, սակայն Ջակոմոյի հրամանատարությամբ հեծելազորը կարողացել է պարտության մատնել Խուան Վիլի բանակին։ Այս ճակատամարտից հետո Հարությանը նշանակվել է գեներալ Ուերտոյի գլխավոր խորհրդական, ով 1913 թվականի փետրվարին հեղաշրջում կատարելով՝ դարձել է երկրի ժամանակավոր նախագահը, իսկ Ջակոբոյին նշանակել է նախագահական բանակի գեներալ։

1914 թվականին Հարությանը և Լուիս Մեդինա Բարոնը գլխավորել են կառավարական զորքերը ընդդեմ ձախ արմատական ուժերի։ Հունիսի 23-ին Սակատեկասի մոտ տեղի է ունեցել ճակատամարտ, որի հետևանքով զոհվել են 5-6 հազար դաշնային զինվորներ և մոտ երեք հազար մարտիկ Հյուսիսային դիվիզիայից։ Կառավարական զորքերի պարտությունը թուլացրել է նախագահ Ուերտոյի դիրքը, ով ժողովրդին նոր բարեփոխումներ էր խոստացել։ Չնայած խոստումներին, Ուերտոն խստացրել է դիկտատուրան, և հիասթափված Հարությանը, հրաժարական տալով, հեռացել է հեղափոխական թև, որը գլխավորել է նրա նախկին հրամանատար և ընկեր Խուան Ալմազանը։ 1915 թվականին նա ընդունվել է հեղափոխական կոմիտեի խորհրդի անդամների գլխավոր վարչություն, սակայն, իմանալով հայ ժողովրդի նկատմամբ իրականացված ցեղասպանության մասին, մեկնել է Սիրիա, որտեղ ապրում էին հարազատները։ Համաձայն մեքսիկական արխիվների՝ Սիրիայում աջակցել է հայրենակիցներին և 1924 թվականին մեկնել է Սան Ֆրանցիսկո։

Հայտնի է, որ Ջակոբոն ակտիվ մասնակցություն է ունեցել հայ երիտասարդներին, որպես Ֆրանսիայի հայկական լեգեոնի մաս, ներգրավվելու Թուրքիայի դեմ սկսված արշավներում։

## Մատենագիտություն

## Ծանոթագրություններ

## Արտաքին հղումներ
* Jacobo Harootian, andanzas de un armenio en la Revolución mexicana

Կատեգորիա:Մեքսիկահայ գեներալներ
Կատեգորիա:Հայ ռազմական գործիչներ
Կատեգորիա:Հայ բարերարներ
Սուրբ Հովհաննես եկեղեցի (Զանգակատուն)

**Սուրբ Հովհաննես եկեղեցի**, Հայ առաքելական եկեղեցի Հայաստանի Արարատի մարզի Զանգակատուն գյուղից 1 կմ հյուսիս։

## Պատմություն
Սուրբ Հովհաննես եկեղեցին կառուցվել է Թաղավանք վայրում։ Այն հիմնադրվել է 1811 թվականին, իսկ 1974 թվականին բարերար Գեղամ Քոչարյանի օժանդակությամբ հիմնովին վերակառուցվել է։ Եկեղեցու մուտքի մոտ և ներսում պահպանվել են IX-XVII դարերի յոթ խաչքարեր։

## Արտաքին հղումներ
* http://hushardzan.am/8839/ 

## Ծանոթագրություններ

Կատեգորիա:Արարատի մարզի հուշարձաններ
Կատեգորիա:Արարատյան Հայրապետական թեմի վանքեր և եկեղեցիներ
Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Սեն Բանդրի

**Սեն Բանդրի** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վիկ սյուր Էն կանտոնի կազմի մեջ։ Համայնքի շրջանը՝ Սուասոնը։

Համայնքի INSEE կոդը՝ 02148:

## Բնակչություն
2010 թվականի տվյալներով՝ համայնքի բնակչությունը կազմում է 260 մարդ։

## Տնտեսություն
2010 թվականին համայնքի 159 աշխատունակ (15-64 տարեկան) բնակիչներից 126-ը տնտեսապես ակտիվ էին, 33-ը՝ ոչ ակտիվ (ակտիվության ցուցանիշը կազմել է 79,2 %, 1999 թվականին եղել է 65,6 %)։ 126 տնտեսապես ակտիվ բնակիչներից աշխատում էին 108-ը (55 տղամարդ և 53 կին), գործազուրկ էին 18 մարդ (10 տղամարդ և 8 կին)։ 33 տնտեսապես ոչ ակտիվ բնակիչներից 18-ը եղել են աշակերտներ կամ ուսանողներ, 8-ը՝ թոշակառուներ, 7-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Սեն Բանդրի 

Կատեգորիա:Ֆրանսիայի բնակավայրեր
Սել սյուր Էն

**Սել սյուր Էն** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Ֆեր ան Տարդենուա կանտոնի կազմի մեջ։ Համայնքի շրջանը՝ Սուասոնը։

Համայնքի INSEE կոդը՝ 02148:

## Բնակչություն
2010 թվականի տվյալներով՝ համայնքի բնակչությունը կազմում է 256 մարդ։

## Տնտեսություն
2010 թվականին համայնքի 170 աշխատունակ (15-64 տարեկան) բնակիչներից 127-ը տնտեսապես ակտիվ էին, 43-ը՝ ոչ ակտիվ (ակտիվության ցուցանիշը կազմել է 74,7 %, 1999 թվականին եղել է 78,9 %)։ 127 տնտեսապես ակտիվ բնակիչներից աշխատում էին 113-ը (67 տղամարդ և 46 կին), գործազուրկ էին 14 մարդ (9 տղամարդ և 5 կին)։ 43 տնտեսապես ոչ ակտիվ բնակիչներից 14-ը եղել են աշակերտներ կամ ուսանողներ, 10-ը՝ թոշակառուներ, 19-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Սել սյուր Էն 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Սեն Գոբեն (Էնա)

**Սեն Գոբեն** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Իր անվանումը ստացել է իրշռլանդական սուրբ (*[[:en:St Gobain|Gobain]]*) պատվին, որը զոհվել է VII դարում, հենց այստեղ, լեզվականների ձեռքերով։ 1692 թվականին այստեղ հիմնադրվել է արտադրական գործարան, որի անունը նախկինում եղել է Saint-Gobain: Մտնում է Տերնիե կանտոնի կազմի մեջ։ Համայնքի շրջանը՝ Լանը։

Համայնքի INSEE կոդը՝ 02680:

## Բնակչություն
2010 թվականի տվյալներով՝ համայնքի բնակչությունը կազմում է 2337 մարդ։

## Տնտեսություն
2010 թվականին համայնքի 1316 աշխատունակ (15-64 տարեկան) բնակիչներից 889-ը տնտեսապես ակտիվ էին, 427-ը՝ ոչ ակտիվ (ակտիվության ցուցանիշը կազմել է 67,6 %, 1999 թվականին եղել է 67,0 %)։ 889 տնտեսապես ակտիվ բնակիչներից աշխատում էին 806-ը (428 տղամարդ և 378 կին), գործազուրկ էին 83 մարդ (42 տղամարդ և 41 կին)։ 427 տնտեսապես ոչ ակտիվ բնակիչներից 114-ը եղել են աշակերտներ կամ ուսանողներ, 175-ը՝ թոշակառուներ, 138-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Սեն Գոբեն 

Կատեգորիա:Ֆրանսիայի բնակավայրեր
Օրագիր

[thumb|<center>[Աննա Ֆրանկի օրագիրը]]
**Օրագիր**, որևէ անձի կողմից հետևողականորեն կատարված, խիստ անձնական կամ գեղարվեստական բնույթ կրող գրառումների ամբողջություն։

## Պատմություն
Օրագիրն իր ժամանակակից բովանդակությունը և իմաստն սկսել է ստանալ դեռևս Վերածննդի դարաշրջանից, երբ գեղագիտության մեջ առաջնային դիրք են սկսում մղվել մարդ անհատի անձնական ապրումները և փորձառությունը։ Եվրոպայում օրագրերը մեծ տարածում գտան հատկապես սենտիմենտալիզմի և ռոմանտիզմի ժամանակաշրջանում, որովհետև այս գեղագիտական հոսանքները հիմնական խարսխված էին անհատի անձնական ապրումների բացահայտման և վերլուծման վրա։
[thumb|225px|<center>[Լև Տոլստոյի օրագիրը (1891-1895 թթ.)]]
Օրագրերը նաև կարևոր վավերագրական փաստաթղթեր են, որոնք հաճախ լույս են սփռում ժամանակի այս կամ այն իրադարձության վրա։ Այս առումով հատկապես կարևոր նշանակություն ունեն քաղաքական, ռազմական, մշակութային գործիչների օրագրերը։ Այսպիսի նշանակություն ունեն անգլիացի քաղաքական գործիչ Սեմյուել Փիփսի, ԱՄՆ-ի երկրորդ նախագահ Ջոն Ադամսի, Ռուս վերջին ցար Նիկոլայ II-ի, գրողներ՝ Լև Տոլստոյի, Անդրե Ժիդի և այլ անձանց օրագրերը։

## Օրագիրը գեղարվեստական գրականության մեջ
Գեղարվեստական գրականության մեջ նույնպես լայն տարածում է գտել օրագիրը։ Բազմաթիվ հեղինակներ իրենց ստեղծագործությունները շարադրել են օրագրի տեսքով։ Այսպիսի ստեղծագործությունների դասական օրինակներ են Լու Սինի «Խելագարի օրագիրը», Ռոբերտ Վալզերի «Յակոբ ֆոն Գունտեն» վեպերը և Սյու Թաունսենդի «Ադրիան Մոուլի օրագրերը» վիպաշարը։ Հայ իրականության մեջ վավերագրական և գեղարվեստական օրագրության հետաքրքիր նմուշներ են Կարպիս Սուրենյանի օրագրերը, որոնք ընդգրկում են շուրջ 60 տարվա ժամանակահատված։

Հայ գրկականությունում օրագրի ձևով գրված երկեր ունեն Մ․ Նալբանդյանը («Հիշատակարան»), Ռ․ Պատկանյանը («Տիկին և Նաժիշտ» վիպակի մի մասը), Լ․ Շանթը («Երազ օրեր») և այլն։ 

Կատեգորիա:Օրագրեր
Կատեգորիա:Էպիստոլյար ժանրեր
Dance in the Dark

«**Dance in the Dark**» (), երգը ձայնագրվել է ամերիկացի երգչուհի Լեդի Գագայի կողմից նրա երրորդ` *[[The Fame Monster]]* մինի-ալբոմից։ Երգը ձայնագրվել է 2009 թվականին, այն գրել է ննջասենյակում երկու մարդկանց ինտիմ հարաբերություններից ոգեշնչված։ Գագայի խոսքերով. «ձայնագրությունն աղջկա մասին է, ով սիրում է սիրով զբաղվել լույսն անջատած վիճակում, որովհետև նա ամաչում է իր մարմնից»։ 2010 թվականի հունվարի 6-ին երգը նախատեսվել էր թողարկել «Telephone» երգից հետո, բայց Գագայի և իր ձայնագրման ստուդիայի միջև ծագած վեճից հետո թողարկվեց «Alejandro» երգից հետո։ Այնուամենայնիվ երգը թողարկվեց որպես չորրորդ սինգլ, բայց միայն Ավստրալիայի և Ֆրանսիայի, նաև ՀԱՀ-ի և Հարավային Ամերիկայի համար։ Երգը ստացել է «Գրեմմի» որպես լավագույն պարային ձայնագրություն։

## Երաժշտություն և տեքստը
[thumb|Լեդի Գագան կատարում է "Dance in the Dark" "[The Monster Ball Tour" մրցանակաբաշխությունում 2009 թվականին]]
*Dance in the Dark* երգում շատ ուժեղ ազդեցություն են թողել ռետրո և Նոր ալիք երգի ոճերը։ usicOMH-ից Մայքլ Հաբբարդի խոսքերով, երգի կատարումը սկսվում է կմկմոցից և հոգոցի խլրտուքներից, որից հետո Գագան սկսում է երգել երգը։

Երգի տեքստը պատմում է աղջկա մասին, որն անհարմար է իրեն զգում լույսը վառած ժամանակ սիրով զբաղվելիս։ Երգչուհին նաև անդրադառնում է հայտնի մարդկանց, որոնք մահացել են ողբերգական մահով. Մերիլին Մոնրո, Ջուդի Գառլենդ, Սիլվիա Փլաթ, Արքայադուստ Դիանա, Լիբերաչե, Սթենլի Կուբրիկ և Ջոնբենեթ Ռեմսի

## Ստեղծագործությունների ցանկը
* *Թվային ներբեռնում*'
# «Dance in the Dark» — 4:48

## Ձայնագրման մասնակիցներ
* Lady Gaga — հեղինակ, վոկալ, գործիքավորում
* Ֆերնանդո Գարիբայ — պրոդյուսեր, հեղինակ, երաժշտական գործիքներ, երաժշտական գործիքներ, գործիքավորում
* Ռոբերտ Օրթոն — տեղեկություն
* Ջոնաս Վեթլինգ — ձայնագրություն, ձայնային ինժեներ
* Dan Parry — ձայնագրություն, ձայնային ինժեներ
* Կրիստիան Դելանո — ձայնագրություն, ձայնային ինժեներ

## Դիրքերը հիթ-շքերթներում

## Թողարկման ժամանակագրություն

## Ծանոթագրություններ
Ռեյիմոն

**Ռեյիմոն** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Վերվեն կանտոնի կազմի մեջ։ Համայնքի շրջանը՝ Լան։

Համայնքի INSEE կոդը՝ 02634:

## Բնակչություն
2010 թվականի տվյալներով՝ համայնքի բնակչությունը կազմում է 175 մարդ։ 

## Տնտեսություն
2010 թվականին համայնքի 50 աշխատունակ (15-64 տարեկան) բնակիչներից 39-ը տնտեսապես ակտիվ էին, 11-ը՝ ոչ ակտիվ (ակտիվության ցուցանիշը կազմել է 78,0%, 1999 թվականին եղել է 60,0%)։ 39 տնտեսապես ակտիվ բնակիչներից աշխատում էին 37-ը (19 տղամարդ և 18 կին), գործազուրկ էին 2 մարդ (1 տղամարդ և 1 կին)։ 11 տնտեսապես ոչ ակտիվ բնակիչներից 2-ը եղել են աշակերտներ կամ ուսանողներ, 5-ը՝ թոշակառուներ, 4-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Ռեյիմոն 
 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Նարանխո (գավառ)

**Նարանխո** (), գավառ Կոստա Ռիկայի Ալախուելա նահանգում։

## Աշխարհագրություն
Գտնվում է նահանգի հարավային մասում։ Վարչական կենտրոնը Նարանխո քաղաքը։

Բնակչությունը ըստ 2011 թվականի տվյալների կազմում է 45 005 մարդ։ Տարածքը՝ 126,62 կմ²։

## Պատմություն
Գավառը հիմնադրվել է 1867 թվականի հուլիսի 24-ին։ Կոչվել է տարածքում հայտնաբերված ցիտրուսային տունկերի անունով։

## Շրջաններ
Գավառը բաժանված է 8 շրջանների՝

# Նարանխո
# Սան Միգել
# Սան Խոսե
# Սիրրի Սուր
# Սան Խերոնիմո
# Սան Խուան
# Ռոսարիո
# Պալմիտոս

## Ծանոթագրություններ

Կատեգորիա:Կոստա Ռիկայի գավառներ
Կաստելե լե Սոս

**Կաստելե լե Սոս** (), համայնք Ֆրանսիայում, որը գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Մտնում է Անտրևո կանտոնի կազմի մեջ։ Կոմունայի շրջանը՝ Կաստելան։

Համայնքի INSEE կոդ՝ 04042։

## Բնակչություն
Համայնքի բնակչությունը 2008 թվականին կազմում էր 113 մարդ։

## Տնտեսություն
2007 թվականի տվյալներով 54 աշխատունակ տարիքի մարդկանցից (15-64 տարեկան) 34-ը տնտեսապես ակտիվ էին, 20-ը անգործ (ակտիվության ցուցանիշը 63,0 %, 1999 թվականին եղել է՝ 58,8 %)։ 34 աշխատունակ բնակիչներից 32-ը աշխատում էին (20 տղամարդ և 12 կին), անաշխատանք էին 2-ը (1 տղամարդ և 1 կին)։ 20 անգործ մարդկանցից 14-ը թոշակառու, 6-ը չէին աշխատում այլ պատճառներով.

## Տեսարժան վայրեր
* Դղյակի ավերակներ
* Սուրբ Պողոս-Պետրոս ռոմանական եկեղեցի (XIV դար)
* Սեն Մարտեն եկեղեցի (XIX դար), որի զանգակատունը կառուցվել է 1878 թվականին
* Սեն Պոն եկեղեցի (1600-ից 1650 ական թվականների միջև)
* Ժամատներ՝ Սեն Մադելեն (XIII դար), Սեն Լուի, Սեն Ռոշ, Նոտր Դամ դյու Մուստեր (ավերակներ)

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Կենսոն (համայնք)

**Կենսոն** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ռեզ կանտոնի կազմի մեջ։ Համայնքի շրջանը՝ Դին լե Բեն։

Համայնքի INSEE կոդ՝ 04158։

## Բնակչություն
Համայնքի բնակչությունը 2008 թվականին կազմում էր 440 մարդ։

## Տնտեսություն
Տնտեսության հիմքը կազմում են գյուղատնտեսությունն ու զբոսաշրջությունը։
2007 թվականի տվյալներով 264 աշխատունակ տարիքի մարդկանցից (15-64 տարեկան) 171-ը տնտեսապես ակտիվ էին, 93-ը անգործ (ակտիվության ցուցանիշը 64,8 %, 1999 թվականին եղել է՝ 63,2 %)։ 171 աշխատունակ բնակիչներից 143-ը աշխատում էին (78 տղամարդ և 65 կին), անաշխատանք էին 28-ը (16 տղամարդ և 12 կին)։ 93 անգործ մարդկանցից 14-ը աշակերտներ կամ ուսանողներ են, 49-ը թոշակառու, 30-ը չէին աշխատում այլ պատճառներով.

## Տեսարժան վայրեր
* Նախապատմական շրջանի թանգարան (Gorges du Verdon)
* Միջնադարյան պատեր՝ կառուցված 1419 թվականից հետո
* Նոտր Դամ դյու Պլան ծխական եկեղեցի (XV դար, վերականգնված՝ 1807 թվականին)
* Սենտ Մաքսիմ ժամատուն՝ վերականգնված 1854 թվականին
* Նոտր Դամ դը Կենսոն ժամատուն
* Սենտ Էսպրի ժամատուն

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Uncharted (հիթ–շքերթ)

**Uncharted,** երաժշտական հիթ-շքերթ՝ հրատարակված Billboard ամսագրի կողմից՝ 2011 թվականի հունավարի 29-ին։

Շքերթը ներառում է իր մեջ կատարողների, ովքեր չէին հայտնվել Billboard ամսագրի ուրիշ շքերթներում, բայց հայտնի են համացանցում։ Հիթ-շքերթի առաջին հորիզանականներ են զբաղեցնում այն մարդիկ, որոնք ունեն ՅուԹյուբի, MySpace-ի և Թվիթթերի իրենց էջերի առավելագույն հաճախելիությունը։ Շքերթը համընկնում է Billboard ամսագրի «Uncharted Territory»-ի հետ։

## Կատարողների շարքը

## Ռուս կատարողները շքերթում

## Ծանոթագրություններ

Կատեգորիա:2011 հիմնադրումներ
Կատեգորիա:Billboard-ի չարթեր
Կլարե (Վերին Պրովանսի Ալպեր)

**Կլարե** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04058։

## Բնակչություն
Համայնքի բնակչությունը 2008 թվականին կազմում էր 218 մարդ։

## Կլիմա
Կլարեի կլիման միջերկրածովային է։ Համայնքը չունի սեփական օդերևութաբանական կայան, ամենամոտը գտնվում է Տալարում։

## Տնտեսություն
2007 թվականի տվյալներով 154 աշխատունակ տարիքի մարդկանցից (15-64 տարեկան) 117-ը տնտեսապես ակտիվ էին, 37-ը անգործ (ակտիվության ցուցանիշը 76,0 %, 1999 թվականին եղել է՝ 72,9 %)։ 117 աշխատունակ բնակիչներից 101-ը աշխատում էին (59 տղամարդ և 42 կին), անաշխատանք էին 16 -ը (3 տղամարդ և 13 կին)։ 37 անգործ մարդկանցից 15-ը աշակերտներ կամ ուսանողներ են, 14-ը թոշակառու, 8-ը չէին աշխատում այլ պատճառներով։

## Տեսարժան վայրեր
* Սեն Պիեր ծխական եկեղեցի (XV—XVI դարեր)
* Նոտր Դամ դը լա Վիսիտատիոն ժամատուն (1673 թվական)

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Կլամանսան

**Կլամանսան** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Ֆորկալկե։

Համայնքի INSEE կոդ՝ 04057։

## Բնակչություն
Համայնքի բնակչությունը 2008 թվականին կազմում էր 160 մարդ։

## Կլիմա

## Տնտեսություն
2007 թվականի տվյալներով 91 աշխատունակ տարիքի մարդկանցից (15-64 տարեկան) 60-ը տնտեսապես ակտիվ էին, 31-ը անգործ (ակտիվության ցուցանիշը 65,9 %, 1999 թվականին եղել է՝ 71,6 %)։ 60 աշխատունակ բնակիչներից 55-ը աշխատում էին (29 տղամարդ և 26 կին), անաշխատանք էին 5-ը (3 տղամարդ և 2 կին)։ 31 անգործ մարդկանցից 7-ը աշակերտներ կամ ուսանողներ են, 7-ը թոշակառու, 17-ը չէին աշխատում այլ պատճառներով.

## Տեսարժան վայրեր
* Սև կամուրջ
* Հին գյուղատեղիի ավերակներ
* Նոտր Դամ եկեղեցի (1830—1831 թվականներ)
* Սենտ Աման ժամատուն

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Կլյուման

**Կլյուման** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Բարեմ կանտոնի կազմի մեջ։ Համայնքի շրջանը՝ Դին լե Բեն։

Համայնքի INSEE կոդ՝ 04059։

## Բնակչություն
Համայնքի բնակչությունը 2008 թվականին կազմում էր 169 մարդ։

## Տնտեսություն
2007 թվականի տվյալներով 114 աշխատունակ տարիքի մարդկանցից (15-64 տարեկան) 81-ը տնտեսապես ակտիվ էին, 33-ը անգործ (ակտիվության ցուցանիշը 71,1 %, 1999 թվականին եղել է՝ 63,9 %)։ 81 աշխատունակ բնակիչներից 70-ը աշխատում էին (43 տղամարդ և 27 կին), անաշխատանք էին 11-ը (6 տղամարդ և 5 կին)։ 33 անգործ մարդկանցից 10-ը աշակերտներ կամ ուսանողներ են, 13-ը թոշակառու, 10-ը չէին աշխատում այլ պատճառներով։

## Տեսարժան վայրեր
* Պերիեր դղյակ (XVI դար)
* Սեսսե դղյակ
* Նոտր Դամ ծխական եկեղեցի՝ պատմական հուշարձան
* Սենտ Օնորա եկեղեցի (XI դար)

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Կոսովոյի Հանրապետության քաղաքացու անձնագիր

**Կոսովոյի Հանրապետության քաղաքացու անձնագիր**, փաստաթուղթ, որը տրվում է մասնակիորեն ճանաչված Կոսովոյի Հանրապետության քաղաքացիներին՝ արտասահման մեկնելու համար։ Ծառայում է նաև որպես ինքնության հավաստագիր և Կոսովոյի Հանրապետության քաղաքացիությունն ապացուցող փաստաթուղթ։ Անձնագրի թողարկումը վերապահված է Կոսովոյի Հանրապետության ներքին գործերի նախարարությանը։ Դիվանագիտական անձնագրերը տրամադրվում են ԱԳՆ կողմից։ Չափահաս քաղաքացիներին անձնագիրը տրվում է 10 տարի ժամկետով։ Առաջին անձնագիրը թողարկվել է 2008 թվականի հուլիսի 30-ին։

Կոսովոյի անձնագիրն ունի մուգ կապույտ գույնի կազմ, որի վրա պատկերված է Կոսովոյի Հանրապետության զինանշանը և մակագրված է ալբաներեն, սերբերեն և անգլերեն լեզուներով։

## Ճանաչում
Կոսովոյի վիճահարույց կարգավիճակի հետ կապված Կոսովոյի անձնագիրը ճանաչված է ոչ բոլոր պետությունների կողմից, և նրանով որոշ երկրներ մեկնելն անհնար է։ Սակայն արձանագրված են Կոսովոյի անկախությունը և Կոսովոյի Հանրապետության կողմից տրված անձնագիրը չճանաչած երկրներ մուտքի իրավունք ունենալու դեպքերը։

91 պետություն ճանաչել է Կոսովոյի անկախությունը և նրա անձնագրով թույլատրում է մուտք գործել իր տարածք։

Հունաստանը և Սլովակիան պաշտոնապես հայտարարել են այն մասին, որ, Կոսովոյի անկախությունը չճանաչելով, ճանաչում են հանրապետության իշխանությունների կողմից տրված անձնագիրը։

Արձանագրված են Կոսովոյի անձնագրով մուտք գործելու դեպքերը՝ պաշտոնապես չճանաչելով այդ փաստաթուղթը։ Սակայն այդ պետություններ մուտ գործելու թույլտվությունը չի համարվում պաշտոնական պրակտիկա, և այդ փորձի կրկնվելու ոչ մի երաշխիք չկա։

thumb|center|650px|

## Ծանոթագրություններ


Կատեգորիա:Անձնագրեր ըստ երկրի
Կատեգորիա:Կոսովոյի Հանրապետություն
Աուգուստո Ֆերնանդես

**Աուգուստո Մատիաս Ֆերնանդես** (, ), արգենտինացի ֆուտբոլիստ, Արգենտինայի հավաքականի և «Ատլետիկո Մադրիդի» կենտրոնական կիսապաշտպան։

## Ակումբային կարիերա
Ֆերնանդեսը իր կարիերան սկսել է «Ռիվեր Փլեյթ» ակումբում՝ 2006 թվականին։ Դեբյուտը նշել է «Տիրո Ֆեդերալ» ակումբի դեմ խաղում (5-0), 2006 թվականի հունվարի 29-ին՝ դուրս գալով փոխարինման։ Առաջին մասնագիտական գոլը խփել է 2007 թվականի ապիլի 8-ին, «Բելգրանո» ակումբի դեմ խաղում (1-1)։ Դիեգո Սիմեոնեի գլխավորությամբ հաղթել է Կլաուսուրա 2008-ը, առաջնության 19 խաղից խաղալով 15-ում։

### Սենտ-Էտիեն
2009 թվականի օգոստոսի 28-ին, ինչպես արգենտինացի Գոնսալո Բերխեսսիոն, վարձակալական իրավունքներով միացավ ֆրանսիական «Սենտ-Էտիեն» ակումբին։ Լիգա 1-ում իր նորամուտը նշեց 2009 թվականի սեպտեմբերի 13-ին, «Ռենն» ակումբի դեմ խաղում (0-1)։ Մեկ շաբաթ անց, «Բորդո» ակումբի դեմ խաղում խփեց իր առաջին գոլը նոր ակումբում (3-1)։ Այնուամենայնիվ, նոր ակումբում նա խաղաց ընդամենը 11 խաղ։

### Վելես Սարսֆիլդ
2010 թվականի հուլիսի 9-ին արգենտինական Պրեմիերայի «Վելես Սարսֆիլդ» ակումբը 1,5 միլիոն դոլլարով գնեց Ֆերնանդեսին՝ կնքելով եռամյա պայմանագիր։ Իր առաջին առաջնությունում Ֆերնանդեսը խաղաց 12 խաղ, իսկ ակումբը գրավեց երկրորդ տեղը։

Հաջորդ մրցաշրջանում «Վելես Սարսֆիլդը» հաղթեց Կլաուսուրաn, իսկ Ֆերնանդեսը խաղաց 17 խաղ և խփեց 4 գոլ։ Լիբերտադորեսի Գավաթի խաղարկությունում, որտեղ թիմը հասավ կիսաեզրափակիչ, նա խաղաց 10 խաղ և խփեց 4 գոլ։ Այդպիսով, նա 57 օրում խփեց ավելի շատ գոլ, քան իր ամբողջ կարիերայի ընթացքում։

### Սելտա
2012 թվականի օգոստոսի 8-ին, Ֆերնանդեսը քառամյա պայմանագիր կնքեց իսպանական Լա Լիգայի «Սելտա Վիգո» ակումբի հետ։ Նա իր դեբյուտը նշեց 10 օր անց, «Մալագայի» հետ խաղում (0-1)։ Ֆերնանդեսը իր առաջինը գոլը Լա Լիգայում խփեց 2012 թվականի սեպտեմբերի 22-ին, «Խետաֆեի» դեմ խաղում։

### Ատլետիկո Մադրիդ
2016 թվականի հունվարի 1-ին նա իսպանական «Ատլետիկո Մադրիդի» հետ կնքեց 3,5 տարվա պայմանագիր։ 10 օր անց, «Սելտայի» դեմ խաղում (2-0) նա նշեց իր նորամուտը նոր ակումբում՝ խաղալով 54-րոպե՝ նախքան Յաննիկ Ֆեռեյրա Կառասկոյի փոխարինելը։

## Կարիերան հավաքականում
Ֆերնանդեսը Արգենտինայի հավաքականում իր դեբյուտը նշել է 2011 թվականի սեպտեմբերի 15-ին, Բրազիլիայի դեմ խաղում (0-0)։ 2013 թվականի հունիսի 14-ին Գվատեմալայի դեմ ընկերական խաղում նա խփել է իր առաջին գոլը Արգենտինայի հավաքականում։

## Անձնական կյանք
Աուգուստոն ամուսնացած է Ջեսիկա Ալմադայի հետ և ունի երեք երեխա՝ Բենյամին, Ամբար, Զոի։

## Ծանոթագրություններ

## Արտաքին հղումներ
* Պրոֆիլը BDFutbol կայքում 

Կատեգորիա:Ատլետիկո Մադրիդի ֆուտբոլիստներ
Կատեգորիա:Արգենտինայի հավաքականի ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Սելտա Վիգոյի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Ջուլիան Գլովեր

**Ջուլիան Ուայաթ Գլովեր** (, ), անգլիացի դերասան։

## Կենսագրություն
Ջուլիան Գլովերը ծնվել է ծնվել է 1935 թվականի մարտի 27-ին Համփսթեդում (Անգլիա, Մեծ Բրիտանիա), ռադիոպրոդյուսեր Քլոդ Գլոերի և լրագրողուհի Օնոր Էլլեն Մորգանի ընտանիքում։ Ջուլիանը ունեցել է կրտսեր եղբայր՝ իր մոր երկրորդ ամուսնությունից՝ երաժիշտ Ռոբերտ Ուայաթը, ով ծնվել է 1945 թվականին։ Ջուլանը ավարտել է «Bristol Grammar School» կոչվող ուսումնարանը։

## Գործունեություն
Ջուլյանը ֆիլմում նկարահանվել է 1959 թվականից սկսած, խաղացել է «Քուն՝ ամառային գիշերում» ֆիլմում, կերտել է Սնագի դերը։ 2002 թվականին ձայնագրվել է «Հարի Փոթերը և Գաղտնիքների սենյակը» ֆիլմում։ Ընդհանուր առմամբ նա խաղացել է 161 ֆիլմում և հեռուստասերիալում։

## Անձնական կյանք
1957—1966 թվականներին Ջուլիանը ամուսնացած է եղել դերասանուհի Այլին Էտկինսի հետ, ով ծնվել է 1937 թվականին։ 1968 թվականի սեպտեմբերի 28-ին Ջուլիանը ամուսնանում է երկրորդ անգամ դերասանուհի Այլե Բլերի հետ, ով ծնվել է 1944 թվականին, նրանից ունենում է տղա՝ դերասան Ջեիմ Գլովերը, ով ծնվում է 1969 թվականի հուլիսի 10-ին։

## Ֆիլմագրություն

## Ծանոթագրություններ

Կատեգորիա:Անգլիացի դերասաններ
Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Հեռուստատեսային դերասաններ
Կատեգորիա:Դրամատիկական արվեստի թագավորական ակադեմիայի շրջանավարտներ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ կինոդերասաններ
Կատեգորիա:20-րդ դարի անգլիացի տղամարդ դերասաններ
Յոշիհիքո Նոդա

**Յոշիհիքո Նոդա** ( , ), Ճապոնացի քաղաքական գործիչ։ Ճապոնիայի 62-րդ վարչապետը (2011—2012)։

## Կենսագրություն
Յոշիհիքո Նոդան ծնվել է 1957 թվականի մայիսի 20-ին Ճապոնիայի Ֆունաբասի քաղաքում։ Նոդայի հայրը եղել է Ճապոնիայի ինքնապաշտպանական ուժերի անդամ։
 
1980 թվականին հաջողությամբ ավարտել է Վասեդայի Համալսարանը։ Յոթ տարի անց ընտրվել է Տիբայի պրեֆեկտուրայի ներքին պալատի կազմում։
2010 թվականի հունիսին Նոդան դառնում է Ճապոնիայի ֆինանսաների նախարարը՝ այդ պաշտոնում փոխարինելով Նաոտո Կանին։ Իր աշխատանքային գործունեության սկզբում Նոդան հայտնի է դառնում որպես ռեֆորմատոր՝ արժանանալով Ճապոնիայի Լիբերալ-դեմոկրատական կուսակցության՝ այն ժամանակվա քարտուղար Իտիրո Օդզավի քննադատությանը։

Դեմոկրատական կուսակցության լիդեր Նաոտո Կանի հրաժարականից (2011 թվականի օգոստոսի 26) հետո Նոդան համարվել է այդ պաշտոնի հիմնական թեկնածուներից մեկը։ 2011 թվականի օգոստոսի 29-ին Նոդան հաղթում է կուսակցական ընտրություններում՝ առաջ անցնելով իր գլխավոր մրցակից բանրի Կայէդայից։ 2011 թվականի օգոստոսի 30-ին խորհրդարանի ստորին պալատի կողմից հաստատվում է Ճապոնիայի վարչապետի պաշտոնում, իսկ սեպտեմբերի 2-ին նշանակվում է վարչապետ։ 2012 թվականի դեկտեմբերին խորհրդարանական ընտրություններում պարտվելուց անմիջապես հետո Յոշիհիքո Նոդան հայտարարում է իր՝ կուսակցության ղեկավարի պաշտոնից հրաժարվելու մասին։

## Անձնական կյանք
Յոշիհիքո Նոդան ամուսնացած է, ունի երկու երեխա։
Քաղաքական գործիչը մարտարվեստի և պրոֆեսիոնալ ըմբշամարտի երկրպագու է։ Ունի ձյուդոյի սև գոտի։

## Ծանոթագրություններ

## Արտաքին հղումներ
* Պաշտոնական կայք
* Японский механизм продвижения серости
* Досье ИТАР-ТАСС

Կատեգորիա:Ճապոնիայի վարչապետներ
Կատեգորիա:Ճապոնիայի քաղաքական գործիչներ
Կատեգորիա:Ճապոնիայի նախարարներ
Ստեփանոս Չմշկածագեցի

**Ստեփանոս Չմշկածագեցի**, ծնվել է 15-րդ դարի առաջին կեսին, Ծոփքի Չմշկածագ (Հիերոպոլիս) քաղաքում։ Միջնադարի գրիչ, հիշատակագիր-բանաստեղծ։

## Կենսագրություն
Հայտնի չէ, թե որ թվականին է մտել Ավագի վանք։ Այստեղ նա աշակերտել է Հովհաննես Համշենցուն, որը նշանավոր մանկավարժ էր։ 1463 թվականին Չմշկածագեցին արդեն աբեղա էր։ Վանքում նա զբաղվել է գրչությամբ։

1463 թվականին նա ընդօրինակել է Գրիգոր Աստվածաբանի «Առ որս» կոչված ճառերը։ 1464 թվականին ան ավարտել է երկու ձեռագիր, առաջինը մի ժողովածու, երկրորդը Դիոնիսիոս Արիոպագացու «Գրութիւնքը»։ Չմշկածագեցու գրչությամբ հայտնի մյուս թվակիր ձեռագիրը Ներսես Շնորհալու «Մեկնութիւն Աւետարանին Մատթէոսի» գործն է՝ ընդօրինակված Ավագ վանքում,1486 թվականին։

Լ. Ս. Խաչիկյանը Չմշկածագեցուն է վերագրել նաև Երուսաղեմի Ս. Հակոբյանց վանքի № 1193 ձեռագիր տաղարանը՝ ընդօրինակված 1476 թվականին։ Հավանաբար նա է գաղափարել նաև Մատենադարանի № 1766 ձեռագիր ժողովածուն, որը օրինակված է 15-րդ դարում, Ավագ վանքում, Ստեփանոս գրչի կողմից։

Ստեփանոս Չմշկածագեցու գրական ժառանգությունը նրա հիշատակարան-հիաշատակագրություններն են, որոնց մեջ կան նաև չափածոներ։ Նա խնդրել է ընթերցողներին ներողամիտ լինել վրիպակների համար, իրենց աղոթքների մեջ հիշել նաև գրչին, աղաչել է լավ պահպանել ձեռագիր գրքերը։

Չմշկածագեցուն է վերագրվում նաև Տաղարանի չափածո հիաշատակարանը։ Այն պատմական ողբ-հիաշատակարն է, որը մեզ է հասել ոչ ամբողջական վիճակով։ Այնտեղ վերարտադրված է 15-րդ դարի 70-ական թվականների հայ իրականությունը։

## Աղբյուրներ
* Հ. Գ. Բախչինյան «Հիշատակագիր-բանաստեղծը» (Ստեփանոս Չմշկածագեցի), պատմաբանասիրական հանդես № 1, 1975, էջ 139-144

Կատեգորիա:Հայ բանաստեղծներ
Մայքլ Հոգան

**Մայքլ Հոգան** (, (), դերասան, հայտնի է դարձել շնորհիվ *Battlestar Galactica* հեռուստասերիալում կատարած () դերի համար։

## Կարիերա
Հոգանը սկսել է իր դերասանական կարիերան 1972 թվականից՝ մի քանի հեռուստաշոուներում։ Սակայն նրա իսկական աստղային դերը եղել է *Battlestar Galactica* հեռուստասերիալի գնդապետ Սոլ Տայայի դերը։ *The Peanut Butter Solution*-ն ևս մեկ հայտնի ֆիլմ է իր մասնակցությամբ։ 11-ամյա Մայքլի մոտ, հիվանդության պատճառով, մազաթափություն է սկսվում և վերջինս հատուկ թուրմ է խմում իր մազերը վերադարձնելու համար։ Մայքլի կինը՝ Սյուզանը () նույնպես դերասանուհի է և հայտնի է շնորհիվ *The Brood, Narrow Margin* և *Disturbing Behavior* ֆիլմերի։ Նրանք հաճախ *The L Word* հեռուստասերիալում հանդես են գալիս որպես ամուսնական զույգ։ Նրանց որդին՝ Գաբրիել Հոգանը() նույնպես նկարահանվում է վաղ տարիքից։ 1991 թվականին Մայքլը, Լավագույն երկրորդական դեր անվանակարգում, ստացել է *Genie Awards* կինոմրցանակը՝ *Solitaire* ֆիլմում կատարած դերի շնորհիվ։

## Անձնական կյանք
Ամուսնացած է Սյուզան Հոգանի հետ։ Ունի 3 երեխա՝ Ջեննի Ռեբեկա Հոգան (դերասանուհի), Գաբրիել Հոգան (դերասան) և Չառլի Հոգան։ Այսօր Մայքլը կնոջ հետ ապրում է Bowen կղզում։

## Ծանոթագրություններ

Կատեգորիա:Կանադացի դերասաններ
Կատեգորիա:20-րդ դարի դերասաններ
Կատեգորիա:Կանադացի կինոդերասաններ
Կատեգորիա:Կանադացի թատրոնի դերասաններ
Կատեգորիա:Կանադացի հեռուստատեսային դերասաններ
Օլլի Մըրս

**Օլիվեր «Օլլի» Ստէնլլի Մըրս** (, ), բրիտանացի երգիչ լատինական ծագումով, երգիչ և հեռուստահաղորդավար։

Մըրսը հայտնի է դառնում մասնակցելով x-ֆակտորի վեցերորդ եթերաշրջանին, գրավելով 2-րդ տեղը։ Դրանից հետո նա պայմանագիր է կնքում Epic Records և Syco Music-ի հետ։ 2010 թվականի օգոստոսին դուրս է գալիս նրա դեբյուտային երգը «Please Don’t Let Me Go» որը գլխավորել է UK Singles Chart, նախկինում նա մյուս մասնակիցների հետ x-ֆակտորում արդեն բարձրացել էր առաջին հորիզոնական «You Are Not Alone» երգով։ «Please Don’t Let Me Go» երգը ստացել է արծաթյա հավաստագիր BPI: Երկրորդ երգը դեբյուտի ալբոմում դառնում է «Thinking of Me» դեբյուտի UK Singles Charts 4-րդ տեղը, այս երգը նույնպես ստացել է արծաթյա հավաստագիր։ «Heart Skips a Beat» դարձել է երկրորդ երգը № 1 в UK Singles Charts: 2011 թվականին դուրս է եկել «Dance with Me Tonight» երգը, որը նույնպես գլխավորում է բրիտանական չարտը։

2010 թվականին դուրս է գալիս դեբյուտային ալբոմը Օլլիվերի «Olly Murs», ի պատիվ իրեն։ Ալբոմը գրավել է 2-րդ տեղը UK Albums Chart 180 հազար վաճարված ալբոմների բնօրինակները։ Ընդհանուր վիճակահանությունը ալբոմի կազմել է ավելի քան 600 հազար բնօրինակ և ստացել է երկուական պլատինե հավաստագիր BPI: Մեկ տարի հետո դուրս է գալիս նրա երկրորդ ալբոմը In Case You Didn’t Know:Ալբոմը գլխավորել է UK Albums Chart, այս ալբոմից երկու երգ գրավում է առաջի տեղը UK Singles Chart:

## Կենսագրություն
Օլլիվերի ծնողներն են Վիկտորիա Մյորս և Պիտ Մյորս։ Նա ունի երկվորյակ եղբայր Բեն և Ֆել քույրը։ Նա սովորել է տարրական դպրոցում Ուիթհամի Howbridge դպրոցում, հետո միջնակարգ Notley դպրոցում, որտեղ նա եղել է ֆուտբոլի թիմում հարձակվող։ Նա Մանչեսթեր Յունայթեդի երկրպագուն է և հանդես է գալիս ֆուտբոլի թիմի անդամ Witham Town: Վնասվածքից հետո դուրս է գալիս թիմից։ Մինչև x-ֆակտորը Մյորսը խորհրդատու է աշխատել Ուիթհամի Prime Appointments: Նա նույնպես մասնակցել է Deal or No Deal TV-շոուին, որտեղ Մյորսը հաղթում է £10:

## Սկավառակագրություն

##### Ստուդիական ալբոմներ
* «Olly Murs» (2010)
* «In Case You Didn't Know» (2011)
* «Right Place Right Time» (2012)
* «Never Been Better» (2014)

##### Մինի-ալբոմ

* «iTunes Festival: London 2012» (2012)

##### Սինգլներ
* «Please Don't Let Me Go» (2010)
* «Thinking of Me» (2010)
* «Heart On My Sleeve» (2011)
* «Baby» (2011)
* «Heart Skips a Beat» (2011; featuring Rizzle Kicks)
* «Dance With Me Tonight» (2011)
* «Oh My Goodness» (2012)
* «Troublemaker» (2012; featuring Flo Rida)
* «Army of Two» (2013)
* «Dear Darlin'» (2013)
* «Right Place Right Time» (2013)
* «Wrapped Up» (2014; featuring Travie McCoy)
* «Up» (2014; featuring Demi Lovato)
* "Seasons" (2015)
* "Kiss Me" (2015)
* "Stevie" (2015)

## Ծանոթագրություններ

Կատեգորիա:Անգլիացի ֆուտբոլիստներ
Կատեգորիա:Բրիտանացի երգիչներ
Կատեգորիա:Բրիտանացի երգահաններ
Կատեգորիա:21-րդ դարի երգիչներ
Կատեգորիա:Բրիտանացի երաժիշտներ
Կատեգորիա:Բրիտանացի մոդելներ
Կատեգորիա:RCA Records-ի արտիստներ
Գերբնական (1-ին եթերաշրջան)

**Գերբնական** հեռուստասերիալի առաջին եթերաշրջանը ստեղծվել է Էրիկ Կրիպկեի կողմից։ Պրեմիերան ցուցադրել է The WB հեռուստաալիքով 2005 թվականի սեպտեմբերի 13-ին։ Եզրափակիչ սերիան ցուցադրվել է 2006 թվականի մայիսի 4-ին։ Եթերաշրջանը բաղկացած էր 22 սերիայից։

Շարքը պատմում է երկու որսորդ եղբայրների մասին, ովքեր 1967 թվականին մեկնում են Ամերիկայի Միացյալ Նահանգներ։ Նրանք ուսումնասիորում են տարբեր պարանորմալ երևույթներ։ Պայքարում՝ դեմոնների, տեսիլքների և չար հոգիների դեմ։

## Սյուժե
1983 թվականի նոյեմբերի 2-ին, երբ Սեմ Վինչեստերը դեռ փոքրիկ էր, իսկ իր մեծ եղբայր՝ Դինը 4 տարեկան էր, նրանց մորը՝ Մերի Վինչեստերին սպանեց ինչ-որ գերբնական երևույթ։ Նրանք ճանապարհորդելով հոր՝ Ջոն Վինչեստերի հետ, ցանկանում են գտնել մոր սպանողին։

Տարիներ անց Դինը և Սեմը միանում են, որ գտնեն վերջին որսորդությունից հետո կորած հորը։ Այդ ժամանակ նրանց հետապնդում են գերբնական արարածներ, որոնցից են՝ տեսիլքները, վամպիրները, դեմոնները։ Նրանք փրկում են անմեղ մարդկանց և հավաքում տեղեկություն հոր ապրելավայրի մասին։ Սեմի մոտ սկսում է զարգանալ տեսլական կարողությունը։

Վերջապես եղբայրները գտնում են հորը։ Հայրը պատմում է, թե ով է սպանել իրենց մորը։ Եղբայրները նպատակ են դնում ոչնչացնել մոր սպանողին։ Գտնում են մի զենք, որի մեկ կրակոցով կարող են սպանել ցանկացած գերբնական երևույթի։

## Դերերում
### Գլխավոր
230px|մինի|աջից|Հեռուստասերիալի գլխավոր դերասանները՝ Ջենսեն Էքլսը (ձախ) և Ջարեդ Պադալեկին (աջ) 2008 թվականին:
* Ջարեդ Պադալեկի- Սեմ Վինչեստեր
* Ջենսեն Էքլս - Դին Վինչետեր

### Հատուկ հյուրեր
* Ջեֆրի Դին Մորգան - Ջոն Վինչեստեր
* Նիկկի Էյկոկքս - Մեգ Մասթերս
* Էդրիան Պալիկի - Ջեսիկա Մուր
* Սամանտա Սմիթ - Մերի Վինչեստեր
* Սեբաստիան Սպենս - Թոմ
* Ջիմ Բիվեր - Բոբբի Սինգեր
* Ա. Բակլի - Էդ Զեդմոր
* Տրեվիս Ուեսթր - Գարի Սպենգլեր

## Սերիաներ



## Թողարկում DVD-ի վրա
### Հրատարակչական նկարագրություն
* DVD ձևաչափ՝ 22 սերիա 6 DVD-ր վրա (Box set)
* Տարածաշրջանի կոդը ՝ 1
* Ենթագրեր ՝ Իսպաներեն, Ֆրանսերեն, Պորտուգալերեն
* Երաժշտություն ՝ Անգլերեն Dolby Digital 2.0 Stereo
* Պատկերի ձևաչափ՝ Widescreen Anamorphic, 1.77:1
* Ստուդիա՝ Warner Home Video
* Արձակման ամսաթիվ ՝ 5 սեպտեմբեր 2006 (ԱՄՆ), 6 սեպտեմբեր 2006 (Ավստրալիա), 2 հոկտեմբեր 2006 (Եվրոպա)

### Սկավառակի վրա ևս
* Աուդիո մեկնաբանություն
* Չստացված կադրեր
* Պատկերասրահ
* Մեկ օր Ջենսենի և Ջարեդի կյանքից

## Արտաքին հղումներ
* Պաշտոնական կայք  

## Ծանոթագրություններ


Կատեգորիա:«Գերբնական» հեռուստասերիալի եթերաշրջաններ
Կատեգորիա:Ամերիկյան հեռուստասերիալներ
Կատեգորիա:Գերբնական
Կատեգորիա:Հեռուստասերիալներ
Ռուտուլներ

[մինի|[Դագեստան|Դագեստանի Հանրապետություն, Ռուտուլսկի շրջան, Ջիլիխուր գյուղ]]
**Ռուտուլներ** (ինքնաանվանումը ), բնիկ ժողովուրդ ՌԴ Դաղստանի Հանրապետությունում (Ռուտուլսկի, Աղտինսկի, Բաբայուրտովսկի և Կիզլյարսկի շրջաններ), ինչպես նաև Ադրբեջանի Հանրապետության հյուսիսում՝ (Շաքիի և Քախի շրջաններ)։

ՌԴ և Ադրբեջանի մարդահամարների տվյալների համաձայն՝ ռուտուլների թվաքանակը կազմում է մոտավորապես 70.000 մարդ։

Ռուտուլները իրենց նյութական և հոգևոր մշակույթով մոտ են լեզգիներին։ Ռուտուլների նախնիները Մեծ Հայքին հարևան Աղվանք պետության ցեղերից մեկն են եղել։ Խոսում են իրենց մայր լեզվով՝ Ռուտուլերենով։

## Արտաքին հղումներ
* '''rutulia.com''' — Rutul ազգային կայքը

## Ծանոթագրություններ

Կատեգորիա:Ադրբեջանի ազգեր
Կատեգորիա:Կովկասի ազգեր
Կատեգորիա:Ռուսաստանի ազգեր
Կատեգորիա:Ռուտուլներ
Կոլմար (Վերին Պրովանսի Ալպեր)

**Կոլմար** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ալոս Կոլմար կանտոնի կազմի մեջ։ Համայնքի շրջանը՝ Կաստելան։

Համայնքի INSEE կոդ՝ 04061։

## Բնակչություն
Համայնքի բնակչությունը 2008 թվականին կազմում էր 384 մարդ։

## Տնտեսություն
Տնտեսության հիմքը կազմում ՝ գյուղատնտեսությունը, մասնավորապես անասնապահությունը։ 
2007 թվականի տվյալներով 238 աշխատունակ տարիքի մարդկանցից (15-64 տարեկան) 174-ը տնտեսապես ակտիվ էին, 64-ը անգործ (ակտիվության ցուցանիշը 73,1 %, 1999 թվականին եղել է՝ 70,1 %)։ 174 աշխատունակ բնակիչներից 157-ը աշխատում էին (85 տղամարդ և 72 կին), անաշխատանք էին 17-ը (5 տղամարդ և 12 կին)։ 64 անգործ մարդկանցից 7-ը աշակերտներ կամ ուսանողներ են, 38-ը թոշակառու, 19-ը չէին աշխատում այլ պատճառներով.

## Տեսարժան վայրեր
* Սավուա բերդ
* Ֆրանս բերդ
* Հին կամուրջ
* Զինագործարան(XIX դար)
* Սեն Մարտեն եկեղեցի 
* Նոտր Դամ դը Գրաս ժամատուն

## Պատկերասրահ

Պատկեր:Colmars - Fort de Savoie -3.JPG|Սավուա բերդ
Պատկեր:Colmars - Enceinte - Chevet et clocher de l'église Saint-Martin et porte des Glacis.JPG|Սեն Մարտեն եկեղեցի 
Պատկեր:Fort de France Colmars.JPG|Ֆրանս բերդ
Պատկեր:Colmars - Place de l'Eglise - Chapelle Notre-Dame-des-Grâces.JPG|Նոտր Դամ դը Գրաս ժամատուն


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Բեն Քինգ

**Բեն Է. Քինգ** (,իրական անունը՝ **Բենջամին Էռլ Նելսոն** (, 28 սեպտեմբերի 1938, Հարլեմ, Նյու Յորք, ԱՄՆ — 30 ապրիլի 2015, Հաքենսակ, Նյու Ջերսի, ԱՄՆ), 1950-ական թվականների վերջի և 1960-ական թվականների սկզբի սոուլ երաժշտության դասականներից մեկը, որը իր կարիերան սկսել է The Drifters վոկալ կոլեկտիվի առաջատարի կարգավիճակով։ Նրա բարիտոնը ռիթմ-էնդ-բլյուզը հայտնի դարձրեց սպիտակամորթ բնակչության շրջանում. Քինգի դասական ձայնագրությունները կանխորոշում էին «մոթաունյան հնչողությունը» 1960-ական թվականների կեսերին։

## Կենսագրություն
Հարլեմում ծնված Նելսոնը հանդես է եկել The Five Crowns կիսասիրողական խմբի կազմում, երբ պրոդյուսեր Ջորջ Թրեդվելը հրավիրել է նրան (1958 թվականին) իր հանրահայտ The Drifters խումբ։ Խմբի առաջատարը դժվարություններ ուներ ստուդիայում ձայնագրությունների հետ, և Քինգին բախտ վիճակվեց փոխարինել նրան *[[There Goes My Baby]]*-ի ձայնագրման ժամանակ. երգի, որը The Drifters-ին սուպերաստղեր դարձրեց։

Մենակատարի կարգավիճակով Քինգը դուետով հանդես է եկել Լեյբերի և Սթոլերի հետ։ Իր առաջին սինգլն է դարձել *[[Spanish Harlem]]* նվագախմբային բալլադը՝ ձայնագրված Ֆիլ Սպեկտորի հետ միասին (հետագայում այդ երգը կատարել է Արետա Ֆրանկլինը)։ Նույն 1961 թվականին թողարկվել է նրա ամենախոշոր հիթը՝ *[[Stand By Me]]*-ն։ Այն ընկերության հիմն է և երկու անգամ վերադարձել է Billboard Hot 100, իսկ 1987 թվականին նույնանուն ֆիլմի թողարկումից հետո՝ UK Singles Chart:

Բեն Քինգը մահացել է 2015 թվականի ապրիլի 30-ին։

## Մեծագույն հիթեր
Բեն Քինգի երեք հիթեր՝ *There Goes My Baby* (1958), *Spanish Harlem* (1961) և *Stand By Me* (1961) Ռոք-ն-ռոլի փառքի սրահը ներառում է այն երգերի ցանկում, որոնք ձևավորել են ժամանակակից փոփ երաժշտությունը։ Նրանք բոլորը ընդգրկվել են Rolling Stone ամսագրի վարկածով բոլոր ժամանակների 500 մեծագույն երգերի ցանկում։ *There Goes My Baby* և *Stand By Me* երգերը գրելու ժամանակ վոկալիստն ինքն է մասնակցություն ունեցել։ 1975 թվականին *Stand By Me* երգի սեփական տարբերակն է ներկայացրել Ջոն Լենոնը, իսկ 2007 թվականին՝ Billboard Hot 100-ն է գրավել երաժշտության նորացված տարբերակը՝ *Beautiful Girls*-ը, Շոն Քինգսթոնի կատարմամբ։

## Ծանոթագրություններ

## Արտաքին հղումներ
* Կենսագրությունը allmusic կայքում

Կատեգորիա:21-րդ դարի ամերիկացի երգիչներ
Կատեգորիա:21-րդ դարի երգիչներ
Կատեգորիա:Ամերիկացի փոփ երգիչներ
Կատեգորիա:20-րդ դարի ամերիկացի երգիչներ
Կատեգորիա:Ամերիկացի երաժիշտներ
Կատեգորիա:Ամերիկացի դաշնակահարներ
Կատեգորիա:Բեմական կեղծանուններ
Կատեգորիա:Ամերիկացի երաժշտական պրոդյուսերներ
Դորվարդ Հակոբյան

**Դորվարդ Գուրգենի Հակոբյան** (, ), հայազգի ռուսաստանյան ֆիզիկոս, նկարիչ։

## Կենսագրություն
Դորվարդ Գուրգենի Հակոբյանը ծնվել է 1943 թվականի հունիսի 18-ին Երևանում։ 1966 թվականին ավարտել է Երևանի Պոլիտեխնիկական Ինստիտուտը՝ ինժեներ-էլեկտրիկ մասնագիտությամբ։ 1967 թվականին աշխատանքի է անցել Ռուսաստանի Սոսնովի Բոր քաղաքի, այնուհետև՝ Ղազախստանի Շևչենկո (այժմ՝ Ակտաու) քաղաքի ատոմակայաններում։ 1974 թվականին գիտական աշխատանքի է անցել Դ.Վ. Եֆրեմովի անվան էլեկտրոֆիզիկական սարքերի գիտահետազոտական ինստիտուտում, որտեղ գիտական գործունեությամբ է զբաղվել շուրջ 40 տարի։ 1981 թվականին՝ Լենինգրադի էլեկտրոտեխնիկական ինստիտուտում, հաջողությամբ պաշտպանել է թեկնածուական ատենախոսություն։ Բազմաթիվ գիտական հոդվածների և հարյուրից ավել գիտական հայտնագործությունների հեղինակ է։ Ամուսնացած է, ունի երկու որդի։ Ընտանիքի հետ բնակվում է Սանկտ Պետերբուրգում։ Կրտսեր որդին գրող նկարիչ Հարություն Հակոբյանն է։

## Ստեղծագործություններ
Դորվարդ Հակոբյանը սկսել է նկարչությամբ հետաքրքրվել դեռևս վաղ տարիքից։ 1998 թվականին նա ավարտել է Սանկտ Պետերբուրգի գեղարվեստի ակադեմիաի նկարչական երեկոյան դասընթացը և նույն թվականին էլ հանդես եկել իր առաջին ցուցահանդեսով, որը ջերմ ընդունելություն է գտել արվեստասեր հասարակության կողմից։ Դորվարդ Հակոբյանը հանդես է եկել հարյուրից ավելի ցուցահանդեսներով՝ ռուսաստանյան և արտասահմանյան մի շարք հեղինակավոր ցուցասրահներում։

## Պարգևներ և կոչումներ
* «ՆԻԻԷՖԱ-ի 1989 թվականի լավագույն գյուտարար» («Лучший изобретатель НИИЭФА 1989 года»)
* «Ատոմային էներգիայի և արտադրության վետերանի շքանշան», 2000, ՌԴ ատոմային էներգիայի նախարարություն (Знак «Ветеран атомной энергетики и промышленности» (2000, Министерство РФ по Атомной Энергии)

## Անդամակցություն
* Սանկտ Պետերբուրգի նկարիչների միության անդամ
* Ռուսաստանի նկարիչների միության անդամ
* ՅՈՒՆԵՍԿՕ-ի նկարիչների միջազգային միության անդամ

## Գիտական աշխատություններ
* **Акопян, Д. Г.**, Управление и защита сверхпроводниковых магнитных систем: монография, Ленинград: Энергоатомиздат. Ленингр. отделение, 1991.

## Արտաքին հղումներ
* Դորվարդ Հակոբյանի պաշտոնական կայքէջ
* Դորվարդ Հակոբյանի կտավները
* Դորվարդ Հակոբյանի կենսագործունեությունը
* Հարցազրույց Դորվարդ Հակոբյանի հետ
* Հակոբյան. Իմ նկարներն ավելի լավ են արտահայտում իմ մտքերը, քան բառերը
* Դորվարդ Հակոբյանի ցուցահանդեսը՝ Սանկտ Պետերբուրգում
* Սանկտ Պետերբուրգում բացվել է Դորվարդ Հակոբյանի անձնական ցուցահանդեսը

Կատեգորիա:Հայ ֆիզիկոսներ
Կատեգորիա:Հայ նկարիչներ
Կատեգորիա:ՀՊՃՀ շրջանավարտներ
Կատեգորիա:Սանկտ Պետերբուրգի գեղարվեստի ակադեմիայի շրջանավարտներ
Կատեգորիա:Ֆիզիկոսներ այբբենական կարգով
Կատեգորիա:Ռուս ֆիզիկոսներ
Կատեգորիա:Տեխնիկական գիտությունների թեկնածուներ